16 
TETRANDRIA MONOGYNIA. 
Caules tri- vel quadri-pedales, erecti, foliosi, obtuse quadranguli, laevissimi, apice pa- 
niculati, multiflori. Folia octona vel novena, laxe deflexa, saepe biuncialia, 
lineari-lanceolata, obtusiuscula, integerrima, utrinque laevia, margine tantdm 
scabriuscula : floralia superiora terna aut bina. Paniculce terminales, ramosissimae, 
capillares, divaricatae, glabrae. Flores nivei, tubo brevi, limbo recurvo, acuto. 
Stamina exserta, divaricata, capillaria, longitudine fere limbi. Germen glabrum. 
Fructus laevissimus, nitidus, semine altero saepe abortiente. 
a, A . Flos. b, B. Fructus. 
TABULA 119. 
ASPERULA INCANA. 
Aspertjla foliis senis linearibus incanis, floribus fasciculatis terminalibus pubescentibus. 
Rubeola cretica incana, floribus purpurascentibus. Tourn. Cor. 5. 
Crucianella pubescens. Willd. Sp. FI. v. 1 . 602? 
In montibus Sphacioticis Cretae. 2/. 
Radix sublignosa, fusca, apice caespitosa. Caules plurimi, palmares aut spithamaei, 
adscendentes, subsimplices, foliosi, quadranguli ; basi dense villoso-incani ; superne 
glabriusculi. Folia saepius sena, semiuncialia vel paulo longiora, erecto-recurva, 
linearia, acuta, subrevoluta, utrincpie dense tomentoso-incana. Flores terminales, 
fasciculati, erecti, incarnati, subsessiles. Calyx obtuse quadridentatus, pilosus. 
Corollae tubus filiformis, elongatus, pubescens; limbus hypocrateriformis, obtu- 
siusculus. Stamina e fauce parfim prominentia, antheris sanguineis. Stylus fili- 
formis, apice furcatus. Fructus glaber. 
a, A. Flos. 
B. Germen calyce orbatum, et stylus. 
